open-index/open-wikipedia-markdown huggingface dataset:
Kuholmen

**Kuholmen** i Stavanger var en holme, nordøst i Vågen og nord for Skagen. Den var grovt regnet området nord for en linje fra der Øvre Holmegate starter på Skagenkaien, til krysset mellom Øvre Holmegate og Valberggaten, så til krysset med Nedre Holmegate, ut på parkeringsplassen ved de Røde Sjøhus, og til slutt rett nordover.

Kuholmen var en del av kongens gård i Stavanger i middelalderen. Den ble trolig gitt til byen Stavanger under den nordiske syvårskrig og senest i 1567. Det kan ha vært i anledning av at byen trengte å bygge et forsvarsanlegg mot sjøen etter svenskenes erobring av Trondheim, og mislykkede forsøk på å ta Bergen fra sjøen i 1564. Forsvarsanlegget på Skansen ble trolig bygd på 1560-tallet, og ble nedlagt i 1860.

Det var en bro mellom Holmen og land. Sundet mellom Kuholmen og land ble tidlig på 1700-tallet fylt igjen. Buktene omkring utfyllingen ble kalt Søylen (i sørvest) og Vigen (i nordøst). Vigen ble senere til Børrevigen, trolig oppkalt etter Børre Valentinsen som hadde en stor eiendom innerst i vika midt på 1700-tallet. Børrevika er i dag i hovedsak parkeringsplassen for De røde sjøhus. Tilsvarende er Børrehaugen der høyblokka ble bygget i 1968-1969. Etter at Søylen ble gjenfylt, ble dette området kalt for Holmenallmenningen, og det ble bygget en brygge. Den lå like sør for dagens Victoria hotell.

Området omkring sørvestsiden av Nedre Holmegate het Vinterhagen. Navnet dukker opp i kilder første gang i 1705. Her var det en brønn med en pumpe, der en del av befolkningen på Kuholmen hentet vann. De øvrige måtte opp i byen til Timiantorget eller Torget for å få vann, da brønnen bare hørte til noen få av husene.

I første halvdel av 1800-tallet hadde en bryggene (allmenningene): Holmenbryggen i østenden av Nordbøgata (trolig den som på 1700-tallet ble kalt Konsumpsjonsbryggen), Tollbodbryggen i vest (i sørvestenden av Skansegata) og Nordbøbryggen i nord. 

Kuholmen var på 1600-tallet i hovedsak eid av byen. Den var stykket opp i mange eiendommer, der den som leide tomter måtte betale leie ("grunnleie") til byfogden. Grunnleien var en slags festeavgift. Byen mottok grunnleie fra 39 eiendommer i 1719 og 45 eiendommer på Kuholmen i 1741.

Kuholmen regnes i dag som en del om området Holmen.

## Litteratur
* Erichsen A E: "Samlinger til Stavangers historie", Stavanger, 1903.
* Næss Hans E.: "Ikke så forsvarsbevisst i 1806?", Stavanger Aftenblad, 4. april 1968

## Noter
Kim Karlsen

**Kim Karlsen** (født 1974) er en norsk trommeslager bosatt i Tromsø, der han jobber som freelance musiker. Han har utdannelse ved Kongsbakken videregående skole og JaRP ved Musikkonservatoriet i Tromsø. De siste ti årene har han blitt hyppig brukt både live og i studio.

Han er fast medlem i bandene Pristine, Badger og Ska Patrol.  Med disse bandene har han også turnert Norge rundt, samt gjort jobber i USA, Storbritannia og (i april 2014) Europa. Han har også jobbet i backing-bandene til Stephen Ackles og Linda Gail Lewis, og har siden 2010 gjort flere konserter sammen med Ketil Stokkan. Han har i ulike sammenhenger backet artister som: Lisa Stokke, Jardar Johansen, Sverre Kjelsberg, Haldor Lægreid, Steinar Albrigtsen, Gospelcompagniet, Anne Nymo Trulsen, Heidi Solheim, Kristin Loftås, Hans Inge Fagervik, Mattias Eklundh, Bill Booth & Bill Troiani m.fl.

## Diskografi

### Album
* *Carpe Scrotum* (Soul Patrol, 2003)
* *[[C'mon Girls]]* (Badger, 2003)
* *Take Pride* EP (Kikki Aikio, 2003)
* *Make Way* (Pristine, 2008)
* *Ska Patrol* (Ska Patrol, 2009)
* *[[Detoxing]]* (Pristine, 2011)
* *[[No Regret]]* (Pristine, 2013)
* *[[Stars, Guitars & Motorcars]]* (Badger, 2013)

### Bidrar på
* *en hyllest til: [[The Pussycats]] GRRR? GRRR!* (Bukta Records, 2011)

## Equipment
### Drumkits
Drum Workshop Collectors Series Private Reserve Waterfall Bubinga w/Black Fade

* 10"×7" Tom
* 12"×8" Tom
* 14"×12" Floortom
* 16"×14" Floortom
* 20"×18" Bassdrum

Yamaha Maple Custom, Black Finish
* 10"×9" Tom
* 12"×10" Tom
* 13"×11" Tom
* 14"×12" Floortom
* 22"×16" Bassdrum

### Snaredrums

* 14"×6.5" Drum Workshop Collectors Series Brass Snare Drum (Knurled Finish)
* 12"×5" Drum Workshop Edge Snare Drum in Emerald Onyx
* 13"×6.5" Yamaha Steve Jordan (musiker) Sign. Birch Snare Drum
* 14"×7.5" Tama Superstar Birch Snare Drum
* 14"×3.5" Pearl Free Floating Brass Snare Drum
* 14"×3.5" Yamaha Brass Snare Drum (w/Drum Workshop throw-off)
* 12"×5" Yamaha SCB Birch Shell Soprano Snare Drum
* 14"×6.5" Yamaha Dave Weckl Sign. Maple Snare Drum

### Percussion
* 8" Pacific Drums Mini Timbale
* 10" Pacific Drums Mini Timbale

### Cymbals

* 14" Zildjian K Hi-Hat
* 13" Zildjian Combination Hi-Hat, Quick Beat/K Custom

* 17" Zildjian K Custom Fast Crash
* 17" Zildjian K Dark Medium Thin Crash
* 17" Zildjian A Custom Crash
* 17" Zildjian K Custom Hybrid Crash
* 18" Zildjian K Dark Thin Crash

* 20" Zildjian K Custom Dark Ride
* 22" Zildjian K Dry Ride

* 12" Zildjian K Splash
* 6" Zildjian A Custom Splash
* 8" Zildjian ZXT Trashformer Splash
* 14" Zildjian K Mini China

### Monitors

* Ultimate Ears 7 Pro Custom In-Ear Monitors

## Eksterne lenker
* Hjemmeside Pristine 
* Facebookside Pristine
* YouTube side Pristine
* Facebookside Ska Patrol
* Facebookside Badger
Liste over norske deltakere i Giro d’Italia

Dette er en liste over norske deltakere i Giro d’Italia. Knut Knudsen har flest deltakelser (8) og etappeseire (6). Beste sammenlagtresultater står Andreas Leknessund for med sin åttendeplass i 2023.

I 2025 ble det satt rekord med fire norske deltakere, alle for franske lag.

## Norske deltakere

Hushovd ble nummer to etter Alessandro Petacchi som senere ble tatt for doping.

## Norske deltakere år for år

## Referanser


## Kilder
*http://bikeraceinfo.com/giro/giroindx.html
*Nordmenn i Giro d'Italia, TV2 Sporten, 27. april 2011
Alexander Möller

**Alexander Johann Heinrich Friedrich «Alex» Möller** (født 26. april 1903 i Dortmund, død 2. oktober 1985 i Karlsruhe) var en tysk poliker for (SPD). Han var Tysklands finansminister fra 1969 til 1971.

Möller var som sin far jernbanemann og ble medlem av SPD i 1922. Han ble forfulgt av nasjonalsosialistene og da han i 1933 gikk inn for generalstreik, ble han arrestert. Möller livnærte seg deretter som forsikringsselger og steg i gradene til han i 1945 ble generaldirektør for Karlsruher Lebensversicherung AG.

Etter den andre verdenskrigen gikk han inn i politikken på føderalt nivå i Tyskland og var medlem av Forbundsdagen fra 1961 til 1976.

Han gikk av som finansminister i 1971 da han ikke kunne innestå for den svekkelse av landets finanser som kostnadskravene til de øvrige minstrene i regjeringen etter hans oppfatning krevde. Han fikk deretter tilnavnet «soliditetens advokat» (*Anwalts der Solidität*). Han ble også karakterisert som «nærmest prøyssisk i sin pliktfølelse» (*beinahe preußisch zu nennendes Pflichtbewußtsein*).

Möller var på oppdrag fra regjeringen rådgiver for Egypts president Anwar Sadat.

## Referanser
Bjarne Gulbrandsen

**Bjarne Gulbrandsen** (født 16. april 1889 i Larvik, død 29. august 1966) var en norsk fotballspiller og fotballeder. Han var fra Skien og representerte Odd. Gulbrandsen ble norgesmester for Odd i 1913 og 1915 og var tapende finalist i 1908, 1909 og 1910. Han spilte én landskamp for Norge, mot Sverige på Bislett i 1913.

Gulbrandsen var visepresident i Norges Fotballforbund i perioden 1929–1934 og var president fra 1934 til 1936.

## Referanser


## Eksterne lenker
*
Richard Charlesworth

**Richard Ian Charlesworth** (født 6. februar 1952 i Subiaco), australsk landhockeyspiller som deltok i de olympiske leker 1972 i München, 1976 i Montréal, 1984 i Los Angeles og 1988 i Seoul. 
     
Charlesworth vant en olympisk sølvmedalje i landhockey under Sommer-OL 1976 i Montréal. Han var med på det australsk laget som kom på andreplass i landhockeyturneringen bak New Zealand. Australia vant semifinalen med 2-1 mot Pakistan men tapte finalen mot New Zealand med 0-1. Charlesworth spilte åtte kamper og scoret ett mål i OL-turneringen.

Charlesworth ble i 2016 forfremmet til offiser av Order of Australia.

## OL-medaljer
* 1976  Montréal -  Sølv i landhockey  Australia

## Referanser


## Eksterne lenker
*
XXL

**XXL AS** er en norsk, tidligere børsnotert sportsutstyrskjede som ble etablert i 2000. Kjeden har 37 varehus i Norge, 29 varehus i Sverige, 17 varehus i Finland og 7 varehus i Østerrike, i tillegg til nettsalg i Danmark. Det er totalt 90 varehus per desember 2020.

## Historikk
### Norge

XXL ble etablert av Øivind Tidemandsen i 2000, og åpnet sin første butikk i Oslo sentrum ett år senere. Innen 2007 hadde XXL med sine åtte butikker oppnådd en markedsandel i Norge på 8&nbsp;%. I 2010 solgte de majoriteten til investeringsselskapet EQT Partners, og Tore og Øyvind Tidemandsen tjente ca. 750 millioner kroner på salget. På det tidspunktet hadde kjeden 14 butikker og en nettbutikk i Norge.

I 2012 hadde XXL 18 butikker i Norge, og oppnådd 20&nbsp;% markedsandel. Året etter hadde XXL blitt markedsleder i Norge med sine 22 butikker som utgjorde 23,7&nbsp;% av markedet. I 2018 hadde XXL en markedsandel på 33&nbsp;% med G-Sport/G-MAX/Intersport på andreplass med 29&nbsp;%.

3. oktober 2014 ble XXL notert på Oslo Børs til en introduksjonskurs på 58 kroner, som betød at selskapet ble priset til rundt åtte milliarder kroner.

I august 2019 bekreftet Tiedemansen at kjeden hadde begått «prisjuks». Ansatte skal ha kjøpt varer til «førpris» og deretter slått dem i retur for å kunne annonsere med nedsatt pris. En ekstern granskning utført av advokatfirmaet DLA Piper på oppdrag for XXL fant åtte tilfeller av slike fiktive kjøp over en periode på ti år. 16. januar 2020 ble det kjent at Forbrukertilsynet hadde anmeldt XXL for brudd på markedsføringsloven i forbindelse med prisjukset.

### Internasjonalt
XXL ble lansert internasjonalt i 2010, da de åpnet tre butikker i Sverige. Innen 2013 hadde XXL 13 svenske butikker og oppnådd en markedsandel på 7&nbsp;%.

I 2014 entret XXL det finlandske markedet med én butikk i Vanda. Kjeden er også representert i Danmark med nettbutikk.

I 2017 åpnet XXL sin første butikk i det Østerrikske markedet, den ble lokalisert på Shopping City Süd-kjøpesenteret i Wien.

### Nåværende ledelse og styre
CEO, Freddy Sobin.

CFO, Stein Alexander Eriksen 

Styreleder, Hugo Maurstad

### Tidligere ledelse og styre
Da EQT Partners kjøpte majoriteten av selskapet i 2010, fortatte Øivind Tidemansen som styreleder, og i tillegg ble følgende personer styremedlemmer og varamedlemmer:

Styremedlem: Christian Otto Sinding, Anders Misund, Tore Thorstensen, Tommy Kurt Georg Nilsson og Ronny Blomseth

Varamedlem: John Albert Gustafsson, Herman Kristiansen Johre og Lars Erikssen

I 2019 gikk Øivind Tidemansen av som styreleder og nåværende styreleder Hugo Maurstad tok over.

Pål Wibe gikk av som CEO 13. mai 2022, og svensken Freddy Sobin overtok stillingen åren 2023. CFO Stein Alexander Eriksen fungerte som CEO i overgangen frem til Sobin  overtok

## Referanser


## Eksterne lenker
* 
*  XXL ASA
Skjeggjold

**Skjeggjold** (*Skeggjold*, *Skeggjøld*) er en av valkyriene i norrøn mytologi. Hun nevnes i Edda-diktet Grimnesmål i Den eldre Edda:

:*Rist eg vil og Mist*
:*skal rekkje meg horn*
:*Skjeggold og Skogul,*
:*Hild og Trud,*
:*Lokk og Hrfjotur,*
:*Goll og Geirólul,*
:*Randgrid og Rådgrid*
:*og Reginleiv;*
:*dei gjev [[Einherjer|einherjom]] øl.*

## Referanser
Tour de France 1982

**Tour de France 1982** var den 69. utgaven av Tour de France og varte fra 2. til 25. juli 1982. Rittet startet i Basel i Sveits og rytterne syklet 3512 kilometer fordelt på 22 etapper før de avsluttet på Champs Élyséesi Paris. Franskmannen Bernard Hinault vant rittet for fjerde gang, han tok også flest etappeseire med fire. Han vant både første og siste etappe. Nederlenderen Joop Zoetemelk tok andreplassen for sjette gang i karrièren.

Femte etappe ble avlyst etter at streikende stålarbeidere sperret veien og gjorde det umulig å gjennomføre lagtempoetappen som planlagt. Som en konsekvens av dette ble det avviklet to etapper 12. juli, kalt 9A og 9B. Den første var da en lagtempoetappe. Totalt fullførte 125 av 169 ryttere rittet.

Jostein Wilmann deltok for tredje gang, og brøt på den 19. etappen. Han var eneste norske deltaker.

## Kilder
* Tour de France, Joakim Jakobsen
Ajitpal Singh

**Ajitpal Singh Kular** (født 5. april 1947 i Sansarpur i Punjab i Britisk India), indisk landhockeyspiller som deltok i de olympiske leker 1968 i Mexico by, 1972 i München og 1976 i Montréal.

Singh vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Singh spilte åtte kamper og scoret ett mål i OL-turneringen.

Han ble hedret med den indiske utmerkelsen Padma Shri for sin innsats.

## OL-medaljer
* 1968  Mexico by -  Bronse i landhockey  India
* 1972  München -  Bronse i landhockey  India
## Referanser


## Eksterne lenker
*
Filosofiåret 1815

## Hendelser

## Publiseringer



## Fødsler

## Dødsfall

## Bildegalleri

Charles de Villers.jpg|Charles de Villers(1765–1815),portrettert av Friedrich Carl Gröger


## Referanser
Detoxing

***Detoxing*** er debutalbumet til det norske bluesrock bandet Pristine. Bandet dro til det legendariske Juke Joint Studio på Notodden og spilte inn 9 låter live fra 24.mai til 28.mai 2011. Med seg hadde bandet Andreas Mjøs fra Jaga Jazzist som produsent, det var et samarbeid Solheim videreførte fra soloprosjektet sitt *Found*. Albumet snek seg til og med inn på VG-lista.

## Sporliste
# «Damned If I Do» (9.18)
# «You Don't Know» (4.40)
# «Breaking Bad» (3.42)
# «Whipping Post» (5.33) (Gregg Allman)
# «The Countdown» (3.41)
# «Damage Is Done» (2.13)
# «The Last Day» (8.21)
# «Detoxing» (11.18)
# «The Blind» (5.25)

## Musikere
På albumet medvirker de faste medlemmene i Pristine
*Heidi Solheim
*Espen Elverum Jakobsen
*Anders Oskal
*Åsmund Wilter Kildal Eriksson
*Kim Karlsen

Gjestemusikere er:
* Knut Reiersrud: Gitar på *The Blind* og *The Last Day*
* Petter Marius Gundersen: Trompet
* Andreas Mjøs: Percussion

Coverdesign:
* Kine Yvonne Berntsen

## Referanser


## Eksterne lenker
* Dagbladet anmelder ''Detoxing''
* Aftenposten anmelder ''Detoxing''
* ''Detoxing'' review from Blues411
* ''Detoxing'' review from Blues Rock Review
* ''Detoxing'' review from bmansbluesreport
* ''Detoxing'' review from newclassicmusicfortomorrow
* ''Detoxing'' review from rexbass
* ''Detoxing'' review from Crossroads Blues Society
* ''Detoxing'' anmeldelse fra Oppland Arbeiderblad
* ''Detoxing'' review from bluenight
* ''Detoxing'' review from 88.1FM WYCE
No Regret

***No Regret*** er Tromsøbandet Pristines andre album. Bandet samlet seg i Tromsø og spilte inn ni låter live på to korte dager i juni 2013. Bandet brukte for andre gang Andreas Mjøs fra Jaga Jazzist som produsent.

## Sporliste
# «Carry Your Own Weight» (4.13)
# «She Won» (2.46)
# «Tell Me» (3.14)
# «The Occasional Wife» (5.30)
# «One Good Reason» (4.04)
# «No Regret» (8.03)
# «Pistols & Petticoats» (3.48)
# «One Good Reason» (3.50) (feat. Bjørn Berge)
# «Beyond Retreat» (4.25)

## Musikere
På albumet medvirker de faste medlemmene i Pristine
*Heidi Solheim
*Espen Elverum Jakobsen
*Anders Oskal
*Åsmund Wilter Kildal Eriksson
*Kim Karlsen

Gjestemusikere:
* Benjamin Mørk: Orgel på *No Regret* og *Beyond Retreat*
* Bjørn Berge: Gitarer på *One Good Reason* (akustisk versjon)

Coverdesign:
* Kine Yvonne Berntsen

## Eksterne lenker
* Romerikes Blad anmelder ''No Regret''
* Nordlys anmelder ''No Regret''
* Østlendingen anmelder ''No Regret''
* ''No Regret'' review from Blues Rock Review
* ''No Regret'' review from donandsherylsbluesblog
* ''No Regret'' review from bmansbluesreport
Pat LaFontaine

**Patrick «Pat» Michael LaFontaine** (født 22. februar 1965) er en amerikansk tidligere ishockeyspiller. Han tilbrakte hele sin karriere i National Hockey League (NHL) hos New York-baserte lag; fra 1983 til 1991 spilte han for New York Islanders, fra 1991 til 1997 spilte han for Buffalo Sabres og deretter for New York Rangers før han ble tvunget til å legge opp som spiller i 1998 grunnet hjernerystelser. Han scoret i alt 468 mål og 1 013 poeng, og hans 1,17 poeng i snitt per kamp (1 013 poeng på 865 kamper) er stadig en rekord blant amerikansk-fødte ishockeyspillere. Siden 2013 har han vært Buffalo Sabres' President of Hockey Operations.

## Referanser


## Eksterne lenker
*
M7 Priest

**M7 Priest** var et amerikansk selvdrevet artilleri som første gang ble produsert i april 1942. Det ble første gang brukt i strid av den britiske hæren under det andre slaget om El Alamein i Nord-Afrika i oktober 1942. M7 Priest forble USAs standard selvdrevne artilleri helt til andre verdenskrigs slutt, mens britene erstattet etterhvert sine og bygde dem om for annet bruk - for eksempel «Kangaroo» pansret personellkjøretøy brukt av kanadiske avdelinger. Også etter andre verdenskrig var vognene i bruk, blant annet i Korea-krigen fra 1950 til 1953. Også det nyopprettede tyske forsvaret (Bundeswehr) tok i 1956 i bruk M7 Priest.

M7 Priest var bygd på et M3 Grant/Lee-understell, og etterhvert som M3 gikk ut av produksjon på M4 Sherman-understell. Motoren var en bensindrevet luftavkjølt ni-sylidret radialmotor fra flymotorprodusenten Continental Motors. På vei var toppfarten 42&nbsp;km/t, mens i terreng var den 26&nbsp;km/t. Vognen hadde lagringsplass til 69 granater i separate lagringshylser inni overbygningen. Opprinnelig var maksimal elevasjon på kanonen 35 grader. Vognene som ble sendt til Korea på 1950-tallet ble modifisert slik at maksimal elevasjon var 65 grader. Navnet «Priest» (prest) fikk den på grunn av at mitraljøse-tårnet kunne minne om en prekestol.

Totalt ble det produsert 4&nbsp;267 M7 Priest, alle varianter iberegnet. Av disse ble 3&nbsp;314 bygd ved Alcos Schenectady Works i USA. Vognene ble også bygd av Pressed Steel Car Company i USA.

## Varianter

### M7
De første vognene var bygd på M3 Lee/Grant understell, og kanonen hadde maksimum elevasjon på 35 grader for å gi vognene en lav profil. Etter kort tids produksjon ble antall lagringshylser for granater i overbygningen økt fra 24 til 69. Dette ble oppnådd ved å ta i bruk sideveggene og rommet under dørkplatene til lagringsplass. Noen M7-vogner i britisk tjeneste hadde installert radio, noe som tok opp 22 granatlagringsplasser. Ganske tidlig begynte understell fra M4 Sherman å bli brukt som basis for M7,

### M7B1
M7B1-varianten var fullt og helt basert på understellet til M4 Sherman. Fra september 1943 var dette standard-varianten.

### M7B2
Under Korea-krigen måtte vognene settes inn i kupert terreng. Den begrensede elevasjonen på kanonen ble et problem, og M7B2 er en modifikasjon som tillater elevasjon på opptil 65 grader. I tillegg ble mitraljøsetårnet hevet for å fortsatt kunne gi mitraljøsen 360 graders skuddfelt.

### Kangaroo

Etter den allierte landgangen i Normandie i 1944 fikk en del av de kanadiske M7-vognene fjernet kanonen for å kunne brukes som et provisorisk pansret personellkjøretøy. Disse modifikasjonene ble foretatt i felt, og vognene ble kalt *Kangaroo*. Også amerikanske marinestyrker gjorde tilsvarende modifikasjoner under kampene på Okinawa i 1945. Denne M7-varianten ble kalt *Defrocked Priest* som på norsk betyr laisert prest (en prest som er fratatt sin geistlige status).

## Referanser


## Kilder
* Alexander Lüdecke: Våpnene som avgjorde andre verdenskrig (side 136). Spektrum forlag 2008. ISBN 9788278227077
* Military Factory: M7 (Priest) Self-Propelled Gun Besøkt 15. januar 2014

## Eksterne lenker
*
Åsmund Wilter Kildal Eriksson

**Åsmund Wilter Kildal Eriksson** er en bassist født og oppvokst i Harstad, nærmere bestemt Evenskjer. Han gikk Musikk, Dans og Drama ved Heggen VGS og dro deretter til Inderøy der han studerte et år på jazzlinja ved Sund Folkehøyskole. Han har i tillegg studert ved Musikkonservatoriet i Tromsø. Han jobber for tiden som musiker og musikklærer med base i hjembyen Harstad.

Wilter Eriksson har spilt i en rekke band, han startet i Harstad i bandet Snobgod. Deretter ble han dratt med i bandet til vokalist Finn-Ero Bustadmo. Han er medlem av bandet Pristine, spiller i soloprosjektet til Heidi Solheim, er med i det progressive bluegrassbandet Neograss og spiller fast i orkesteret til Gospelcompagniet i Tromsø. Han er i tillegg mye brukt som freelance bassist, dette med bl.a.: Kaja Bremnes, Frida Ånnevik, Anne Nymo Trulsen, Hekla Stålstrenga, Dinosaus, Marthe Valle, Tonje Unstad, Ola Bremnes, Ska Patrol og Stephen Ackles.

Han ble også fast medlem av det samiske bandet Adjágas. Der har han blant annet vært med på:
* Åpning av Glastonbury Music Festival sommer 2007 m/påfølgende england turné
* Turné i england sammen med islandske «Lay Low», desember 2007
* Konsert «Planet Indigenous» festival, Toronto Canada august 2009
* 3 konserter i regi av de olympiske leker, Vancouver Canada februar 2010
* Konserter/minitur, Burjatia Sibir, august 2010
* «Sápmi Sessions» Tv-serie SVT 2010 (sendt 2011)

## Diskografi

### Album
* *All The Sweet Faces* EP (Snobgod, 2003)
* *From Where I Stand* (Finnero, 2005)
* *Make Way* (Pristine, 2008)
* *Manu Rávdnji* (Adjágas, 2009)
* *[[Detoxing]]* (Pristine, 2011)
* *[[Found (Heidi Solheim album)|Found]]* (Heidi Solheim, 2012)
* *[[No Regret]]* (Pristine, 2013)
* *Skråblikk* (Anne Nymo Trulsen, 2013)
* *[[Ville ord]]* (Frida Ånnevik,2013)
* *[[Rætt skal være rætt]]* (Glimmer, 2013)
* *[[Dinosaus]] ([[Heidi Solheim]], 2014)
* Fant Fram ([[Marthe Valle]], 2014)
*Snow in June (Glesnes/Medby Quintet, 2015)
* Reboot ([[Pristine]]), 2016 - nominert til spellemann, årets bluesalbum
* Dinosaus og Lortefall ([[Heidi Solheim]], 2016)
*Ninja [[Pristine|(Pristine)]] 2017
*Ro/Uro, 2018 ([[Marthe Valle]]) 
*

===Neograss===
; Studioalbum
* *The Sea of Tranquility* (2010)
* *Smokey Reeds the Bandit* (2011)
* *Atlantis* (2011)
* *Overtru fra Yttersia* (2012)
; Konsertalbum
* *Live in Tromsø 2012* (2012)
; Diverse
* *Future Soundscapes (Holistic Remix)* (Singel – 2012)
* *Legenden (Holistic Remix)* (Singel – 2012)
* *Snowman'' (Singel – 2013)
## Referanser


## Eksterne lenker
* 
*
Espen Elverum Jakobsen

**Espen Elverum Jakobsen** (født 1982) er en norsk gitarist fra Rundhaug i Målselv. Mest kjent som gitarist i bandene Adjágas og Pristine.

Han er fast medlem av det samiske bandet Adjágas. 
## Diskografi

### Album
* *Make Way* (Pristine, 2008)
* *Manu Rávdnji* (Adjagas, 2009)
* *[[Detoxing]]* (Pristine, 2011)
* *[[Found (Heidi Solheim album)|Found]]* (Heidi Solheim, 2012)
* *[[No Regret]]* (Pristine, 2013)
* *[[Ville ord]]* (Frida Ånnevik, 2013)
* *[[Dinosaus]]* (Heidi Solheim, 2014)

## Referanser
Filosofiåret 1877

## Hendelser
## Publiseringer
## Fødsler

## Dødsfall

## Bildegalleri

Fechner Portrait.jpg|Gustav Theodor Fechner(1801–1877)
Coomaraswamy.jpg|Ananda Coomaraswamy(1877–1947)
Maurice Halbwachs en 1898.jpg|Maurice Halbwachs(1877–1950)
Garrigou1.jpeg|Réginald Garrigou-Lagrange(1877–1964)
W-D-Ross.jpg|W. D. Ross(1877–1971)
Hux-Oxon-72.jpg|Julian Huxley(1877–1975)
Rodolfo Mondolfo.jpg|Rodolfo Mondolfo(1877–1976)


## Referanser
Tundravier

**Tundravier** (*Salix arctica*) er en krypende markbusk av pilefamilien (vierfamilien) av maksimalt 10 centimeters høyde. Den vokser i Arktis inklusive Island og Svalbard samt Færøyene. Den foretrekker fuktig jord, hei, grusbakker, frodig tundra, grusrygger, eller bekkekanter. Tundravier danner neppe hybrider eller varianter.

## Beskrivelse
Tundravier er en krypende, svært lav busk, men ellers morfologisk ganske lik på sølvvier men mangler de loddentykke hårene på årskvistene. Den har gråbrun til mørkebrun bark og ligger krypende langs bakken med blottede, knortete og krokete kvister og bladoverplater. Bladene er lansettformede, butte eller bare moderat spisse i begge ender, og 2 - 7 cm lange. Bladskivene er mørkegrønne oppå og litt glatte med noe hår, mens bladstilken er rød i likhet med bladets midtnerve. Ørebladene er små eller helt fraværende. Blomstringen foregår i juli-august. 

Raklene er inntil 8 cm lange og relativt snaue, de står på 1 - 5 cm lange, hårete skaft med 3-4 blader på. Raklene er brune og butte, kapslene er inntil 1 cm lange og av ulik farge, grønn-gråskjær med brunt eller rødt. Kapselen er tett hårete, og skaftet kapselen står på er svært kort med rødt arr. Raklene er iøynefallende og gir en illusjon av rød-hvite, oppstående «blomster».

## Utbredelse
Tundravier vokser på Grønland, Island, Færøyene og på sentral-sørlige Svalbard blant annet rundt Isfjorden. Den vokser også i store deler av Canada.

## Bruk
Nordvest på Grønland har rotbark, blader og modne hunnrakler vært brukt som tilskudd i kosten.

## Referanser


## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Gile skole

**Gile skole** (også skrevet *Gihle* og *Gilje*) var en skole i Stokke kommune.  Skolen ble bygget i 1863, og ble nedlagt i 1922 da Melsom skole åpnet.

## Referanser
Hauan skole

**Hauan skole** (også skrevet *Haugan*) var en skole i Stokke kommune.  Skolen ble bygget i 1863. Den ble nedlagt i 1939 og elevene ble flyttet over til Feen skole.

## Referanser
Newell’s Old Boys

**Club Atlético Newell's Old Boys** er et argentinsk idrettslag som holder til i byen Rosario. Idrettslaget ble grunnlagt 3. november 1903, og er oppkalt etter Isaac Newell. Newell’s Old Boys er mest kjent for fotballaget sitt, som spiller i argentinsk eliteserie.

Fotballklubben spiller på Estadio Marcelo Bielsa, populært kalt *El Coloso del Parque*.

## Spillerstall
10. april 2021

### Utlånte spillere

## Kjente spillere
* Lionel Messi
* Diego Maradona
*Gabriel Batistuta

## Referanser


## Eksterne lenker
* 
*  Nettside
Vaktberg skole

**Vaktberg skole** var en skole i Stokke kommune. Skolen ble bygget i 1861 og ble nedlagt i 1955 da Bokemoa skole sto ferdig. Skolebygningen brant ned på 1980-tallet.

## Referanser
Fossnes skole

**Fossnes skole** er en tidligere skole i Stokke kommune.  Skolen ble bygget i 1864. Skolen ble nedlagt i 1907 da Elverhøy skole åpnet.

## Referanser
Hårkollen skole

**Hårkollen skole** var en barneskole i Nøtterøy kommune. Den åpnet i 1978. Skolen ble nedlagt i 2004 da den nye Oserød skole åpnet. Etter nedleggelsen ble bygningene tatt i bruk som barnehage.

## Referanser


## Eksterne lenker
* 
* Skolens hjemmeside
Lysheim skole (Nøtterøy)

**Lysheim skole** er en tidligere barneskole ved Vrengen i Nøtterøy kommune. Skolen ble etablert i 1888 og lagt ned i 1966 da Brattås skole åpnet.

## Referanser
Norgesmesterskapet på ski 2014

**[[Norgesmesterskapet på ski]] 2014** var norgesmesterskapet i de nordiske grenene skihopping, langrenn og kombinert. Norgesmesterskapet på ski 2014 del 1 ble arrangert på Lillehammer, med langrennsøvelser på Nye Birkebeineren skistadion fra 16. til 19. januar. Hopp stor bakke ble arrangert 21. januar i Lysgårdsbakkene i regi av Gausdal Skilag. Del 2 ble arrangert på Gålå fra 28. til 30. mars. Kombinert- og hoppøvelsene i normalbakke ble arrangert i Molde i regi av Molde og Omegn Idrettsforening fra 28. til 30. mars. Del 1 skulle opprinnelig vært arrangert i Molde, men måtte flyttes til Lillehammer på grunn av snømangel.

## Stadion, arenaer og program

## Resultater
### Skihopping
#### Menn

#### Kvinner

### Langrenn
#### Menn

#### Kvinner

### Kombinert

## Skihopping

### Kvinner
#### Normalbakke



**Dato:** 29. mars
**Tid:** 10:00
**Sted:** Skarbakkene 


### Menn
#### Stor bakke



**Dato:** 21. januar
**Tid:** 18:45
**Sted:** Lysgårdsbakkene


#### Normalbakke



**Dato:** 29. mars
**Tid:** 10:00
**Sted:** Skarbakkene


#### Laghopp



**Dato:** 30. mars
**Tid:** 11:00
**Sted:** Skarbakkene


## Langrenn

### Kvinner
#### 10 km klassisk



**Dato:** 16. januar
**Tid:** 10:45
**Sted:** Nye Birkebeineren skistadion 


#### Sprint fri teknikk



**Dato:** 17. januar
**Tid:** 11:00
**Sted:** Nye Birkebeineren skistadion 


#### 15 km skiathlon



**Dato:** 18. januar
**Tid:** 10:30
**Sted:** Nye Birkebeineren skistadion 


#### 3 x 5 km stafett



**Dato:** 19. januar
**Tid:** 10:15
**Sted:** Nye Birkebeineren skistadion 


#### Lagsprint klassisk



**Dato:** 28. mars
**Tid:** 10:30
**Sted:** Gålå


#### 30 km fri teknikk



**Dato:** 29. mars
**Tid:** 10:20
**Sted:** Gålå


### Menn
#### 15 km klassisk



**Dato:** 16. januar
**Tid:** 12:30
**Sted:** Nye Birkebeineren skistadion 


#### Sprint fri teknikk



**Dato:** 17. januar
**Tid:** 11:00
**Sted:** Nye Birkebeineren skistadion 


#### 30 km skiathlon



**Dato:** 18. januar
**Tid:** 12:30
**Sted:** Nye Birkebeineren skistadion 


#### 3 x 10 km stafett



**Dato:** 19. januar
**Tid:** 12:45
**Sted:** Nye Birkebeineren skistadion 


#### Lagsprint klassisk



**Dato:** 28. mars
**Tid:** 10:30
**Sted:** Gålå


#### 50 km fri teknikk



**Dato:** 30. mars
**Tid:** 12:15
**Sted:** Gålå


## Kombinert
### Herrer
#### Normalbakke, 5 x 2 km strafferundeløp



**Dato:** 28. mars
**Tid:** 16:00
**Sted:** Skarbakkene


#### Lagkonkurranse, 3 x 5 km Gundersen



**Dato:** 29. mars
**Tid:** 14:30
**Sted:** Skarbakkene


## Referanser


## Eksterne lenker
*  &ndash; Konkurransene i Molde
*  &ndash; Konkurransene på Gålå
Hildur Eriksen

**Hildur Eriksen** (født 21. september 1894, død 10. juni 1981) var en norsk politiker, på 1920-tallet den eneste kvinnen som ble verdiget en plass i ledelsen for Arbeiderpartiets ungdomsorganisasjon Venstrekommunistisk Ungdomsfylking.

Da arbeiderbevegelsen i 1920 gjorde en større satsing på skoleringsvirksomhet var mannsdominansen nær total ved dagskolen som ble startet i hovedstaden. To kvinner fikk imidlertid plass da det andre tremånederskurset kom i gang i august: Hildur Eriksen fra Kristiania deltok sammen med Johanna Bugge Olsen fra Bergen.

Etter den store partisplittelsen i 1923 forble Eriksen som størstedelen av Kristiania-organisasjonen i Arbeiderpartiet, og engasjerte seg i det nye ungdomsforbundet partiet nå bygde opp.

Da VKU ble stiftet i årsskiftet 1923/1924 valgte landmøtet et styre bestående av kun menn. På organisasjonens første - og eneste - ordinære landsmøte i 1925 rettet man opp skjevheten - og valgte en ledelse bestående av 11 menn og 1 kvinne. Eriksen fikk vervet som styremedlem. Hun satt kun i forbundsledelsen i denne perioden.

## Referanser
Natalia Project

**Natalia Project** er et internasjonalt prosjekt for å tilby trygghetsalarmer til utsatte menneskerettsforkjempere over hele verden. I prinsippet fungerer systemet omtrent som «trygghetsalarmer» for eldre eller voldstruede. Prosjektet sikter mot å ha de første 55 alarmene i drift ved utløpet av 2014.

Natalia Prosjektet er oppkalt etter den myrdede russiske menneskerettighetsaktivisten Natalja Estemirova.
Natalia-alarmen er konstruert som et bredt armbånd, og kan utøses på flere vis. Hvert bånd har en unik protokoll, slik at det enkelte alarmsignal kan følges opp slik situasjonen tilsier. Låsen på armbåndet er konstruert slik at det sendes ut et eget signal om den blir forsøkt ødelagt.

Basert på GPS- og GSM-teknologi skal systemet gi en eksakt posisjon for hvor personen befinner seg når alarmen utløses.

Et alarmsigal vil gå til de som har meldt seg på systemet som «observatører», samt til aktuelle personer i alarmens nærhet. Noe av tanken bak systemet er at det skal ha en preventiv virkning, at autoritære regimer og andre skal få en høyere terskel for å pågripe eller begå overgrep mot utsatte borgerrettighetsforkjempere.

Selve Natalia-alarmen blir laget av selskapet PFO Technologies, som også selger samme type GPS-armbånd programmert for annen type alarm-bruk.

## Referanser


## Eksterne lenker
* Nytt om prosjektet på Civil Right Defenders nettsider
* Natalia Projects nettsider
* PFO Technologies' nettsider
Filosofiåret 1889

**Filosofiåret 1889** er en oversikt over hendelser, utgivelser og personer med tilknytning til filosofi i 1889.

## Hendelser

## Publiseringer
* *[[Avgudenes skumringstid eller hvordan man filosoferer med hammeren]]* (*Götzen-Dämmerung oder Wie man mit dem Hammer philosophiert*) av Friedrich Nietzsche.
* *[[Essai sur les données immédiates de la conscience]] (Tid og fri vilje)* av Henri Bergson.

## Fødsler

## Dødsfall

|-
|Mai 
|20. || Benno Kerry ||  østerriksk || filosof og psykolog ||align=center| ||align=center|1858 ||    ||

|September 
|8. || Hermann Victor Andreae ||  || teolog, lege, filosof, jurist og språkviter  ||align=center| ||align=center|1817 ||    ||
|-
|Oktober 
|17. || Nikolaj Tsjernysjevskij ||  || filosof, revolusjonær og forfatter ||align=center|61 ||align=center|1828 ||  Nikolay Chernyshevsky.jpg  || 
|}

## Se også
*Filosofi på 1800-tallet

## Referanser
Ceratorhina

***Ceratorhina*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore til ganske store, metallisk fargede gullbasser med forholdsvis lange bein. Hannen har et nokså langt, i spissen kløvet horn i pannen.

## Utbredelse
Slekten er utbredt i tropisk Afrika.

## Systematisk inndeling
Disse artene blir ofte regnet til slekten *[[Eudicella]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae  Fleming, 1821 
****** Stammen Goliathini  Griffith & Pidgeon, 1832
******* Slekten *Ceratorhina*  Westwood, 1843
******** *[[Ceratorhina cupreosuturalis]]* Bourgoin, 1913
******** *[[Ceratorhina preissi]]* Moser, 1912

## Eksterne lenker
* 
* Bilder av ''Ceratorrhina cupreosuturalis''
Jumnos

***Jumnos*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Store, blankt grønnlig metalliske gullbasser uten horn på hodet. Pannen er flat og rektangulær. Kroppsformen er litt flat, bredest ved "skuldrene", dekkvingene har ofte et par gulaktige flekker. Beina, særlig frambeina, er ganske lange.

## Utbredelse
Slekten er utbredt i Sørøst-Asia (i alle fall Vietnam).

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Jumnos* Saunders, 1839
******** *[[Jumnos ferreroiminettiique]]* Antoine, 1991
******** *[[Jumnos roylei]]* Hope, 1839
******** *[[Jumnos ruckeri]]* Saunders, 1839

## Eksterne lenker
* Bilde av ''Jumnos ruckeri''
*
Narycius

***Narycius*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten omfatter bare én kjent art.

## Utseende
En middelsstor (ca. 25 millimeter), grønn eller kobberfarget gullbasse. Hannen har to lange, litt flate, vridde horn som gir den et karakteristisk utseende. Oversiden er fint og spredt punktert, på dekkvingene danner punktene litt uregelmessige rader.

## Utbredelse
Arten er utbredt i det nordlige India, men er regnet som nokså sjelden.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Narycius* Dupont, 1835
******** *[[Narycius opalus]]* Dupont, 1835

## Eksterne lenker
*
Per Eirik Johansen

**Per Eirik Fyhn Johansen** (1959–2014) var en norsk platedirektør og manager. Han var i løpet av karrieren direktør for de norske avdelingene av Ariola, Virgin og EMI. Han ble regnet som en av platebransjes frontfigurer i 1990-årene og stod bak grupper som Madrugada, Lene Marlin, Röyksopp, Turboneger, Sondre Lerche og Morten Abel. 

I 2000 ble han tildelt Bjellesauprisen av FONO i anledning hans store suksess med norske artister som Lene Marlin og Morten Abel.

Johansen hadde også en karriere som musiker bak seg i Tromsø, blant annet som vokalist i punkbandene «Søt Hævn» og «Bols». 

## Diskografi
### [[Bols]]
**[[Her og no]]* (2015)
### [[Søt hævn]]
**[[Asfaltparasitta]]* (1981)
### Deltar på
* Forente artister: *[[Sammen for livet]]* (1985)
* Voices of Wonder: *[[Anarki & Kaos &ndash; Norsk punk '79&ndash;'81]]* (1992)
* Deepika: *Get Off My Back* (1995)
* Deepika: *[[Deepika (album)|Deepika]]* (1996)
* Madrugada: *[[Industrial Silence]]* (1999)
* Sondre Lerche: *[[Faces Down]]* (2001)
* Voices of Wonder: *[[Anarki & Kaos 2]]* (2007)
* Svindel Records: *[[Hurra for Norge &ndash; Norsk pønk-rock 1979&ndash;86, Volume 1]]* (2007)
* Lukestar: *[[Taiga (album)|Taiga]]* (2011)
* Sivert Høyem: *[[Long Slow Distance]]* (2011)
* Dirt Records: *[[Pønk er ingen forbrytelse]]* (2012)
* Bukta Records: *[[Tromsø BRENN! Tromsø Rock 1963&ndash;2013]]* (2013)
* Bukta Records: *[[Bærre på jævel, Nordnorsk pønk 1980&ndash;83]]* (2014)
* C+C Records: *[[Punx (album)|Punx]]* (2016)

## Referanser


## Eksterne lenker
*
Saltsjö-Duvnäs

**Saltsjö-Duvnäs** er et villaområde ved Skurusundet på Sicklaön i den midterste delen av Nacka kommune i Stockholms län, Sverige. Duvnäs har røtter tilbake til middelalderen og flere verdifulle gårdsbygninger og enkelte eldre hus fra 1700- og -1800-tallet er bevart. Saltsjöbanans stasjon i Duvnäs ble åpnet i 1893, noe som åpnet opp for villabebyggelsen som siden da har preget området. Blant villaene finnes mange vel bevarte eksempler på påkostede bygninger fra 1910- og 1920-tallet, og Duvnäs anses som et kulturhistorisk meget interessant villaområde. Nord for Saltsjö-Duvnäs ligger de nyere boligområdene Duvnäs utskog, Ekängen og Skuru.

## Referanser


## Eksterne lenker
*
Spesialrepresentant for FNs generalsekretær

**Spesialrepresentant for FNs generalsekretær**, også kalt **spesialutsending for FNs generalsekretær**, **personlig representant for FNs generalsekretær**, **personlig utsending for FNs generalsekretær**, **spesialrådgiver for FNs generalsekretær** eller **høyrepresentant for FNs generalsekretær**, er en posisjon i ledelsen av De forente nasjoner (FN) som er direkte underlagt FNs generalsekretær. Slike spesialrepresentanter, spesialutsendinger, osv, er noe annet enn FNs spesialrapportør, uavhengige eksperter som bes om å avgi en rapport om et land eller tema til FNs menneskerettighetsråd.

## Bakgrunn
FN-pakten gir generalsekretæren omfattende oppgaver både for FNs virksomhet og for å ivareta fred og sikkerhet. Stillingene som spesialrepresentanter, spesialutsendinger osv., er en del av et apparat av ledere som har vokst fram umiddelbart under generalsekretæren, for å utføre diplomatiske oppdrag på generalsekretærens vegne, lede fredsbevarende innsats og samordne verdensorganisasjonens innsats på bestemte felt. De rapporterer til FNs sikkerhetsråd gjennom generalsekretæren. 

Når utnevnelsen skjer etter vedtak i Generalforsamlingen eller Sikkerhetsrådet benyttes betegnelsen spesialrepresentant, mens betegnelsen personlig representant benyttes i tilfeller der generalsekretæren selv har oppnevnt vedkommende. 

I FNs ledelse finnes det også visegeneralsekretærer. Stillingene som spesialrepresentanter, spesialutsendinger osv. skiller seg i funksjon og mandat fra FNs spesialrapportør, oppnevnt av FNs menneskerettighetsråd for å utarbeide en rapport om et land eller tema.

## Fredsbevarende innsats
Stillingen går tilbake til FNs første år. I mai 1948 utnevnte Sikkerhetsrådet Folke Bernadotte til FN-megler i Palestina. For å hjelpe til i arbeidet ble Ralph Bunche oppnevnt av Trygve Lie som spesialrepresentant for generalsekretæren. 

Etter at en ny type (generasjon) fredsbevarende operasjoner, med sivile så vel som militære deler, ble satt inn på 1990-tallet, ble spesialrepresentanter utnevnt for å lede innsatsen. De nye oppdragene ble stilt overfor større politiske utfordringer og økte krav til raskere beslutningsprosesser, noe spesialrepresentanter skulle ivareta.  

## Tematisk diplomati

I tillegg til behovet for å delegere oppgaver, skjer utnevnelse av spesialrepresentanter, spesialutsendinger osv. også ut fra et ønske om å vie utvalgte saksfelt større oppmerksomhet. Slikt tematisk diplomati har medført utnevnelsen av spesialrepresentanter, spesialrådgivere osv for bestemte tema, en utvikling som har skutt fart etter 2000.

## Rekruttering
Den som utnevnes til spesialrepresentant, spesialutsending, osv., kan være en person med politisk eller diplomatisk erfaring utenfor FN-apparatet, eller en erfaren tjenestemann fra organisasjonens egne rekker.

## Referanser


## Eksterne lenker
* «Special and Personal Representatives, Envoys and Advisers of the Secretary-General», FNs generalsekretær
Berdon Sønderland

**Berdon Sønderland** (født 22. april 1973) er en norsk tidligere fotballspiller. Han spilte på Molde FK i sesongene 1993 til 1996 før han gikk til den lokale klubben Gossen IL fra nabokommunen til Molde, Aukra kommune. Han var forsvarsspiller.

Han debuterte i Tippeligaen 23. mai 1993 i 4-0 tapet mot IK Start. Hans første og eneste mål i Tippeligaen kom i 1-1-kampen mot Kongsvinger IL senere i samme sesong. Molde FK og Sønderland rykket ned til 1. divisjon den sesongen.

1994 ble et jubelår for Sønderland. Han bidro til at klubben rykket direkte opp igjen i Tippeligaen, og at Molde FK noe overraskende vant cupfinalen.

## Referanser
Daler silvermynt

**Daler silvermynt** (daler SM) var en valuta som var i bruk i Sverige mellom 1633 og 1776. 1 daler silvermynt ble 16. august 1633 fastsatt til 2 daler (enkelt) kobbermynt, 24. mars 1643 til 2,5 daler (enkelt) kobbermynt og 7. oktober 1665 til 3 daler (enkelt) kobbermynt. Etter 1776 ble hovedvalutaen endret til riksdaler (specie).

Mellom 1715 og 1719 ble det gitt ut nødmynt, som var av kobber og skulle tilsvare verdien på 1 daler silvermynt. De veide bare cirka 6 gram og ble derfor en kredittmynt.

1 riksdaler = 3 daler SM = 96 øre silvermynt.
1 daler silvermynt = 2 daler carolin = 4 mark = 32 øre SM (1 øre silvermynt = 24 penninger).
De laveste nominalene 1 og 2 øre silvermynt var preget i kobber.

I bokføring fra denne tiden (1633-1776) bruktes ofte kolonnene: daler SM, øre SM og penninger.

## Vekslingskurs
1719 – 1776 var 1 riksdaler = 3 daler silvermynt = 9 daler kobbermynt.
1776 - 1 riksdaler = 6 daler silvermynt.
En tønne gull var 100&nbsp;000 daler silvermynt.

## Eksterne lenker
* Myntkabinettet
Julius Christensen

**Julius Christensen** (født 6. desember 1840 i Sandefjord, død 19. oktober 1923) var sjømann, lege og politiker for Høyre.

## Liv og virke
Han ble født i Sandefjord, og var sønnen til skipsreder og kjøpmann Søren Lorents Christensen (1810-1862) og Otilie Juliane Kruge (1820-1903). Han er den eldre broren til både offiseren Sophus Christensen og hvalfangeren Christen Christensen, og er dermed onkelen til Lars Christensen, Christens sønn.

Christensen startet å jobbe på sjøen, og tok blant annet styrmannseksamen, før han i 1862 returnerte til lands for å fullføre hans andre utdannelse. Han fikk også studieplass på Det Kongelige Frederiks Universitet, hvorfra han ble uteksaminert med en cand.mag.-grad i 1871. Han studerte ett år i utlandet, hovedsakelig i Wien. I september 1871 giftet han seg med Dorothea von der Lippe Frost, og sammen slo de seg ned i Sandefjord, og Julius Christensen startet praksis som lege. Her forble han ut sin karriere, samtidig som han også var lege under byggingen av Jarlsbergbanen (1878-1882) og direktør i Sparebanken i Sandefjord. 

Han satt i kommunestyret i Sandar (nå Sandefjord) kommune fra 1880 til 1884, og var ordfører i Sandefjord fra 1894 til 1897. Ved Stortingsvalget i 1906 ble han valgt som 1. suppleant til Stortinget fra valgkretsen *Larvik og Sandefjord*. Ved lokalvalget i 1907 ble han gjenvalgt som ordfører i Sandefjord, og styrte denne gangen frem til 1910. Christensen var også 1. suppleant til Stortinget i perioden 1913-1915.

## Referanser




## Eksterne lenker
*
Sindre Rekdal

**Sindre Rekdal** (født 1970) er en norsk fotballtrener. Han er trener for Lisleby fotballklubb i Fredrikstad. Tidligere var han fotballspiller. Han spilte på Molde FK i sesongene 1988 til 1998 før han gikk til belgisk fotball og Eendracht Aalst. Han var midtbanespiller. Han trente Follo Fotball sammen med Erland Johnsen i 2003. I dag er han trener for Fredrikstad Fotballklubbs G16-lag. Han er broren til Kjetil Rekdal.

Han debuterte i 1. divisjon 3. juli 1988 i 2-2 kampen mot Vålerenga IF. 21. juni 1992 skåret han sitt første mål i kampen mot SK Brann, kampen vant Molde FK 3-2.

I sin siste sesong ble han degradert til U-stallen for å gi plass til yngre krefter. Dette mente Kjetil Rekdal bunnet i at han hadde vært i konflikt med klubben tidligere og hadde forsvart sin bror. Det endte med at Kjetil Rekdal sa at han aldri skulle sette sine ben på Aker Stadion, daværende Molde Stadion. Noe han senere har gjort i forbindelse med jobb som trener for andre klubber. Konflikten skal i dag være oppgjort.

Dette endte med at Sindre Rekdal dro til belgisk fotball og Eendracht Aalst.

## Referanser


## Eksterne lenker
*
Cupcake

**Cupcake** er en liten kake bakt i porsjonsstørrelse, ofte dekorert med en form for søt topping. Den største forskjellen til den mer tradisjonelle muffinsen er størrelsen, og den økte graden av dekorasjon og topping, som har utviklet seg til å bli en egen kunst. I tillegg er cupcakes utelukkende en kake, i motsetning til muffins, som også kan være en form for rundstykke, som f.eks. matmuffins. De vanligste ingrediensene i cupcakes er egg, mel, smør sukker og hevemiddel (vanligvis bakepulver eller natron). Det er også vanlig med individuelle variasjoner som for eksempel sitronskall, sjokoladebiter og vaniljesukker innenfor de ulike oppskriftene.

Navnet «cupcakes» kommer fra USA, og har opprinnelse i koppene de opprinnelig ble bakt i, før de mer praktiske papirformene kom på markedet. Et annet mulig opphav er måleenheten som ble brukt for ingrediensene, «cups», på norsk kopper, der en oppskrift for eksempel kunne inneholde «en kopp sukker» og «en halv kopp smør». Begrepet ble utbredt i Norge i årene etter 2009.

## Ingredienser og fremgangsmåter
Cupcakes inneholder vanlige kakeingredienser som smør, sukker, egg, mel og kjemisk hevemiddel. I tillegg til de vanlige ingrediensene er det også vanlig at de forskjellige oppskriftene har sitt eget særpreg, både i smak og utseende, og kan være tilsatt bl.a. sjokoladebiter, diverse essenser av f.eks. vanilje eller sitron, kakaopulver eller bær.

Det finnes varierende måter å lage cupcakes på, noen bruker metoden med å piske eggedosis for så å røre inn de andre ingrediensene, mens andre begynner med å røre smøret og sukkeret hvitt ved høy hastighet. I andre oppskrifter er alle ingrediensene rørt sammen uten noen bestemt fremgangsmåte, men andre har svært kompliserte og detaljerte fremgangsmåter.

På markedet finnes det også et bredt utvalg av ferdig muffinsblanding i pulverform, og enkelte produsenter tilbyr også ferdig muffinsrøre som kan helles direkte i formene. Det har etter hvert også kommet allergivennlige varianter, for den med cøliaki går det f.eks. an å kjøpe glutenfri muffinsblanding.

## Topping
Det som ofte skiller cupcakes fra muffins er den søte toppingen som ofte påføres i mengder, både for smakens og dekorasjonens skyld. Det finnes forskjellige varianter i bruk, men de tre hovedvariantene er glasur, frosting og icing.
* Frosting er en myk smørkrem laget av hovedsakelig smør og melis, og som ofte også er tilsatt kremost for syrlighet.
* Icing er en smidig sukkermasse basert på sukker og eggehvite, og ettersom den stivner etter relativt kort tid bør den pyntes med eventuell kakepynt umiddelbart etter.
* Glasur er en mer flytende topping laget av melis og væske, ofte vann og sitronsaft. Denne toppingen er mest vanlig på muffins, og mindre brukt til de mer amerikanskinspirerte cupcakesene.

Toppingen påføres i generøse mengder som dekorasjon, og kan tilsettes konditorfarge og pyntes med kakepynt. Til påføring benyttes sprøyteposer med tupp av varierende form, for å gi spesielle effekter.

## Se også
* Muffins

## Referanser


## Eksterne lenker
*